stanford-oval/wikipedia huggingface dataset:
Theodore Bagwell
Tausta >

Theodore Bagwell on raiskauksen ja insestin tulos - hänen isänsä käytti seksuaalisesti hyväkseen omaa, Downin syndroomasta kärsivää siskoaan. Tämä paljastettiin ensimmäisen kauden kuudennessa jaksossa ”Paholaisen kasvot”. Ensimmäisen tuotantokauden viimeisessä jaksossa ”Karkumatkalla” T-Bag raudoittaa itsensä ja Michaelin sekä nielaisee käsirautojen avaimen. Tästä raivostuneena muut vangit pakottavat T-Bagin vajaan, jossa Abruzzi lyö häneltä kirveellä käden irti.
Tausta > Toinen tuotantokausi

Toisella tuotantokaudella T-Bag aloittaa oman pakomatkansa erossa muista karkureista. Hän menee eläinlääkärin vastaanotolle kiinnittämään irtilyödyn kätensä takaisin. Hän tappaa eläinlääkärin ja varastaa tämän henkilöllisyyden. Pian hän suuntaa kohti Utahia ja Charles Westmorelandin rahakätköä. Utahissa hän kohtaa pakojoukon viisi muuta jäsentä, mutta T-Bag onnistuu huijaamaan viisi miljoonaa dollaria itselleen. T-Bag törsää rahoja, samalla etsien entistä rakastettuaan, Susan Hollanderia. Kun T-Bag luulee löytäneensä Susanin, talo onkin tyhjä. Bellick sekä Geary saapuvat taloon ja saavat T-Bagin satimeen. He soittavat poliisit ja varastavat rahat. T-Bag on kiinnitettynä kädestään lämpöpatteriin. Kuullessaan poliisiautojen sireenit, hän repii itsensä patterista irti, jättäen paikalle vain kämmenensä. Pian T-Bag saa löytää rahansa Bellickin pettäneeltä Gearyltä. T-Bag tappaa Gearyn ja lavastaa Bellickin syylliseksi. Myöhemmin T-Bag hankkii uuden käden. Hän löytää myös Susanin ja leikkii kotia tämän kanssa. T-Bag vie Susanin ja tämän lapset omaan kotiinsa jaksossa ”Pahaa verta”. Jaksossa kerrotaan, että isä ahdisteli myös nuorta Theodorea. T-Bag lupaa jopa muuttua täysin Susanin takia, mutta Susan ei rakasta T-Bagia. Murtunut mies jättää Susanin rauhaan ja ottaa suunnan kohti Meksikoa. Bellickin ja Sucren päästessä T-Bagin jäljille, tämä lähtee lentokoneella Panamaan. Panamassa Michael, Sucre ja Bellick tekevät yhteistyötä saadakseen T-Bagin kiinni. ”Yhtiö” ottaa T-Bagin leipiinsä saadakseen Scofieldin. T-Bag järjestää väijytyksen piiloutumalla autioon rakennukseen ja vangitsemalla kolmikon huoneeseen, jossa on murhattu nainen. T-Bagin paikalle hälyttämät poliisit ovat matkalla, mutta kolmikko pääsee ulos huoneesta. T-Bag ampuu kuitenkin Bellickiä, ja tämä jää kiinni. Scofield ja Sucre saavat T-Bagin kiinni ja ovat jo viemässä tätä autolla poliisiasemalle, kunnes T-Bag iskee Sucrea ruuvimeisselillä rintaan. Auto suistuu ojaan ja T-Bag pakenee. Michael jahtaa T-Bagia pieneen mökkiin, jossa kaksikko aloittaa tappelun. Michael kukistaa T-Bagin ja lyö tätä veitsellä keskelle käsivartta. Poliisit hakevat myöhemmin vertavuotavan T-Bagin ja vievät hänet panamalaiseen vankilaan.
Rikokset

Theodore ajautui rikoksen tielle varhaisella iällä. Lapsena hänen rikoksiinsa kuuluivat muun muassa eläinrääkkäys ja ilkivalta. Ollessaan neljännellä luokalla hänet lähetettiin nuorisovankilaan yritettyään polttaa opettajansa talon. Tässä vankilassa hän sai ensikosketuksen fiktiiviseen, valkoista ylivaltaisuutta korostavaan Alliance For Purity -ryhmään (suomennettu ”Puhtauden liitoksi”). Alliance For Purityn esikuvana on luultavasti yhdysvaltalainen, pahamaineinen valkoihoisten vankilajengi Aryan Brotherhood.
Vanhempana hänet tuomittiin Alabamassa sijaitsevaan Donaldsonin maksimiturvavankilaan aseellisesta päällekarkauksesta ja murhayrityksestä. Donaldsonissa hän nousi Alliance For Purityn johtoon. Vapauduttuaan vankilasta T-Bag syyllistyi siihen asti vakavimpiin ja tunnetuimpiin rikoksiinsa: kuuden, molempiin sukupuoliin kuuluviin, opiskelijan kidnappaukseen, raiskaukseen ja murhaan. Näistä rikoksista hänet tuomittiin elinkautiseen vankeuteen Fox Riverin vankilaan. Syy, miksi Theodore siirrettiin kärsimään tuomiotaan Illinoisin osavaltiossa sijaitsevaan Fox Riveriin, löytyy T-Bagin menneisyydestä Alliance For Purityssa. Alabaman Donaldsonissa kyseinen ryhmä oli kerännyt merkittävää vaikutusvaltaa, eikä sitä haluttu tapahtuvan uudelleen. Fox Riverissa T-Bag kuitenkin perusti Alliance For Purityn uudelleen, nousten sen johtoon ja tehden siitä yhden vankilan merkittävimmistä jengeistä.
Vankilassa hän ei epäröi käyttää toisia vankeja seksuaalisesti hyväkseen. Kuuluisa taskunpiteleminen merkitseekin juuri seksiä suojelusta vastaan. Sarjan aikana T-Bagilla nähtiin kaksi suojattia: Jason ”Maytag” Buchanan sekä Seth ”Cherry” Hoffner.
Rikokset > Murhat

Kuusi opiskelijaa (sarjan ulkopuolella)
Vartija Bobby (jaksossa ”Paholaisen kasvot”), puukottaminen mahaan ja heittäminen vankilan toisesta kerroksesta maahan.
Eläinlääkäri Marvin Gudat (jaksossa ”Pakokoodi”), pistäminen myrkkypiikillä
Mies, jolta liftasi kyydin (jaksossa ”Panttivangit”), silitysraudalla, kohtausta ei näytetty
Roy Geary (jaksossa ”Kasvotusten kuoleman kanssa”), lyöminen shamppanjapullolla
Mies veteraanibaarissa (jaksossa ”Takaisin telkien taa”), oletettavasti tapettu, kohtausta ei näytetty
Postitoimiston työntekijä Denise (jaksossa ”Takaisin telkien taa”), kohtausta ei näytetty
Psykiatri Erik Stammel (jaksossa ”Hirttosilmukka”), jalkalampulla
Nainen hotellissa (jaksossa ”Panama”), kuristaminen
Prostituoitu hylätyssä varastossa (jaksossa ”Viisi minuuttia”), luultavasti T-Bagin tappama, kohtausta ei näytetty
Huumediileri Sonassa, tukehduttaminen pussilla
Lechero, tukehduttaminen tyynyllä
Sancho aavikolla (jaksossa ”Murtautuminen”), tappelussa, jonka jälkeen myös söi hänet
Aiheesta muualla

Theodore Bagwell Prison Break Wikissä (englanniksi)
Nuori Theodore (Michael Gohlke).
José Figueres Ferrer

| José Figueres Ferrer |
| --- | --- |
 José Figueres Ferrer vuonna 1973.
Costa Rican presidentti
 8. toukokuuta 1970 – 8. toukokuuta 1974  
Edeltäjä:  José Joaquín Trejos Fernández
Seuraaja:  Daniel Oduber Quirós
Costa Rican presidentti
 8. marraskuuta 1953 – 8. toukokuuta 1958  
Edeltäjä:  Otilio Ulate Blanco
Seuraaja:  Mario Echandi Jiménez
Costa Rican presidentti (sotilasjuntta)
 8. toukokuuta 1948 – 8. marraskuuta 1949  
Edeltäjä:  Santos Leon Herrera
Seuraaja:  Otilio Ulate Blanco
Henkilötiedot
Syntynyt: 25. syyskuuta 1906
Kuollut: 8. kesäkuuta 1990 (83 vuotta)
Ammatti:  maanomistaja
Tiedot
Puolue:  PLN
Tutkinnot:  Costa rican yliopisto Mexico MIT
José María Hipólito Figueres Ferrer (25. syyskuuta 1906 – 8. kesäkuuta 1990) oli costaricalainen Kansallisen vapautuspuolueen poliitikko. Hän toimi maansa presidenttinä vuosina 1948–1949, 1953–1958 ja 1970–1974.
Hän oli merkittävä uudistaja, joka muun muassa lakkautti maan armeijan ja antoi naisille äänioikeuden.
Figueres Ferrerin poika José María Figueres toimi Costa Rican presidenttinä 1994–1998.
Timothy (kilpikonna)

Timothy vuonna 1993. Häneen on kiinnitetty lappu, jossa lukee "My name is Timothy. I am very old – please do not pick me up." ("Nimeni on Timothy. Olen hyvin vanha – älä nosta minua ylös").
Timothy (n. 1839 – 3. huhtikuuta 2004) oli espanjankilpikonna jonka arveltiin kuollessaan olevan noin 165 vuotta vanha. Tämä teki hänestä Yhdistyneen kuningaskunnan vanhimman tunnetun asukkaan. Nimestään huolimatta Timothy oli naaras; 19. vuosisadalla kilpikonnien sukupuolen määrittely oli vielä vaikeaa.
Timothyn löysi kuninkaallisen laivaston kommodori John Courtenau Everard portugalilaisen kaapparin aluksesta vuonna 1854. Timothy toimi maskottina useissa laivaston aluksissa vuoteen 1892 saakka. Hän oli HMS Queen -laivan maskotti ensimmäisen Sevastopolin pommituksen aikaan Krimin sodassa, ja oli myös viimeinen tämän sodan elossa ollut veteraani. Tämän jälkeen Timothy oli maskottina HMS Princess Charlottella ja HMS Nankinilla. Laivastopalveluksen jälkeen Timothyn kodiksi tuli Devonin jaarlin Powderhamin linna. Hänen mahakilpeensä on kirjoitettu perheen motto, "Where have I fallen? What have I done?" ("Minne olen kaatunut? Mitä olen tehnyt?")
Vuonna 1926, Timothy omistajat päättivät että hänen tulisi paritella ja huomasivat, että Timothy olikin naaras. Tästäkin hyödyllisestä tiedosta huolimatta lisääntymisyritykset jäivät tuloksettomiksi.
Timothy on haudattu lähellä kuolinpaikkaansa Powderhamin linnan lähelle.
Kirjallisuutta

Rory Knight Bruce, Timothy the Tortoise (2004)
Aiheesta muualla

Telegraph
A Net Memorial
Timo Joensuu

Timo Joensuu
Timo Kalevi Joensuu (s. 27. helmikuuta 1959 Nokia) on suomalainen ylilääkäri ja syöpähoitojen tutkija, kliinisen onkologian dosentti, professori ja sairaalatoiminnan kehittäjä. Hän on yksi yksityisen Docrates Syöpäsairaalan perustajista. Joensuu toimi johtavana ylilääkärinä Docrates Syöpäsairaalassa sen perustamisesta maaliskuuhun 2014 asti, jolloin hän siirtyi sairaalan ylilääkäriksi voidakseen keskittyä enemmän tärkeänä pitämäänsä potilastyöhön.
Joensuu on eturauhassyövän asiantuntija ja erikoistunut sen säde- ja lääkehoitojen kehittämiseen sekä  Hänellä on yli 20 vuoden kokemus muun muassa stereotaktisista sädehoidoista: hän otti ensimmäisenä Pohjoismaissa käyttöön IMRT-hoidon ja Docrateella aloitettiin ensimmäisenä Suomessa sekä VMAT RapidArc- että HDR-brakyhoidot jotka edustavat edistyksellisintä täsmäsädetekniikkaa.
Työura

Joensuulla on yli 25 vuoden kokemus stereotaktisista sädehoidoista. Hän otti ensimmäisenä Pohjoismaissa käyttöön IMRT-hoidon (intensiteettimuokattu sädehoito).
Joensuu valmistui lääketieteen lisensiaatiksi Tampereen yliopistosta, lääketieteellisestä tiedekunnasta vuonna 1985, sai lääkärinoikeudet 1986. Hänellä on kansainvälistä kokemusta eri tutkimus- ja työkomennuksillaan ulkomailla. Joensuu työskenteli 1991–1993 Pariisissa Ranskan kansallisessa lääketieteen tutkimusinstituutissa (INSERM, Institut national de la santé et de la recherche médicale). Pariisissa hän etsi tehtävässä uusia potentiaalisia syöpälääkkeitä ja hoitostrategioita. Hän on toiminut myös Maailmanpankin syöpähoitojen lääketieteellisenä asiantuntijana Serbiassa. Joensuu on tehnyt myös yhteistyötä Yhdysvaltojen kansallisen syöpäinstituutin (NCI) kanssa sekä Suomen Syöpärekisterin tutkijoiden kanssa. Hän on työskennellyt  myös UK:ssa ja Varsovan yliopiston kirurgian klinikalla.
Joensuu väitteli lääketieteen ja kirurgian tohtoriksi solujen erikoistumisesta 1992 Tampereen yliopistossa. Vuodesta 2005 hän toimi kliinisen onkologian dosenttina Helsingin Yliopistossa. Joensuu erikoistui syöpätauteihin ja sädehoitoon 1993–1998 HYKS:ssa, missä hän toimi erikoislääkärinä 1998–2007.[lähde? ]
Docrates Syöpäsairaalan Timo Joensuu perusti yhdessä Pekka Aallon ja fyysikko Harri Puurusen kanssa vuonna 2006. Hän toimi perustamisesta alkaen Docrates Syöpäsairaalan johtavana ylilääkärinä ja sairaalayhtiön hallituksen jäsenenä vuosina 2007–2013. Docrates Syöpäsairaalassa on hänen ylilääkärikaudellaan edelleen kehitetty täsmäsädehoitoja  ja tehty kliinistä lääketutkimusta. Vuodesta 2014 alkaen Joensuu on toiminut syöpätautien ja sädehoidon erikoislääkärinä, LT, kliinisen onkologian dosenttina, professorina Docrates Syöpäsairaalassa päivittäisessä potilastyössä.
Julkaisut

Joensuu on julkaissut yksin tai työryhmän jäsenenä runsaasti tieteellisiä artikkeleita syöpätaudeista ja niiden hoitomenetelmistä.
Hannu Tavion kanssa hän on julkaissut kirjan ”Elämä kantaa” eturauhassyövästä, 16.3.2010 kustannusosakeyhtiö Teos
Joensuu on toiminut Suomen Eturauhassyöpäyhdistys ry Propon hallituksessa ja kansainvälisten syöpätutkimusjärjestöjen asiantuntijana. Hän on myös aktiivinen luennoitsija Suomessa ja kansainvälisesti.
Arvonimet

Joensuulle on myönnetty Syöpäjärjestöjen syöväntorjuntatyön ansiomitali vuonna 2006, ja vuonna 2010 Mediuutiset valitsi Joensuun Terveydenhuollon vuoden vaikuttajaksi.  Presidentti Sauli Niinistö myönsi Joen suulle professorin arvonimen vuonna 2020.
Jordan Mitkov

| Mitalit> Maa:   Bulgaria.Miesten painonnosto. Olympialaiset  | Mitalit> Maa:   Bulgaria.Miesten painonnosto. Olympialaiset  | Mitalit> Maa:   Bulgaria.Miesten painonnosto. Olympialaiset  | Maa:   Bulgaria> Miesten painonnosto. |
| --- | --- | --- | --- |
|  Kultaa | Montréal 1976 | 75 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Moskova 1975 | 75 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Varna 1979 | 75 kg |  |
|  Hopeaa | Moskova 1975 | 75 kg |  |
|  Pronssia | Itä-Berliini 1976 | 75 kg |  |
Jordan Mitkov (bulg. Йордан Митков, s. 3. huhtikuuta 1956 Asenovgrad, Plovdiv, Bulgaria) on entinen bulgarialainen painonnostaja ja olympiavoittaja.
Mitkov voitti kultaa Montréalin 1976 olympialaisissa alle 75-kiloisten sarjassa tuloksella 335 kg. Hän nosti tempauksessa 145 kg ja työnnössä 190 kg.
Mitkov saavutti Moskovassa 1975 MM- ja EM-hopeaa alle 75-kiloisten sarjassa. Seuraavana vuonna hän saavutti samassa sarjassa Itä-Berliinissä EM-pronssia ja voitti vuonna 1979 Varnassa Euroopan-mestaruuden.
Mitkov teki neljä maailmanennätystä vuosina 1976–1980: yhden tempauksessa, kaksi työnnössä sekä yhden yhteistuloksessa.
Jola-fonyi

| Jola-fonyi> Tiedot |
| --- | --- |
Alue:   Senegal  Gambia
Virallinen kieli:  kansalliskielen asema Senegalissa
Puhujia:  407 500
Kirjaimisto:  arabialainen, latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlanttiset kielet
ISO 639-3:  dyo
 Ohje 
Jola-fonyi on Senegalissa ja Gambiassa puhuttu nigeriläis-kongolainen kieli. Se kuuluu yhdessä muun muassa jola-kasan ja jola-felupen kanssa jola-kielten ryhmään ja on tämän ryhmän selvästi puhutuin kieli. Jola-fonyin puhujia on Senegalissa 340 000 ja Gambiassa 67 000.
Senegalin perustuslaissa jola-fonyi on määritelty yhdeksi maan kansalliskielistä yhdessä maninkan, fulanin, sererin, soninken ja wolofin kanssa.
Jemima Sumgong

| Mitalit | Mitalit | Mitalit |  |
| --- | --- | --- | --- |
|  Jemima Sumgong Rion olympialaisissa 2016. |  Jemima Sumgong Rion olympialaisissa 2016. |  Jemima Sumgong Rion olympialaisissa 2016. |  |
Maa:  Kenia
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | maraton |  |
Jemima Jelagat Sumgong (s. 21. joulukuuta 1984 Nandin piirikunta) on kenialainen kestävyysjuoksija. 160 senttimetriä pitkän ja 45 kilogrammaa painavan Sumgongin valmentajana on toiminut Claudio Beradelli.
Sumgong saavutti olympiakultaa maratonilta vuoden 2016 kesäolympialaisista Rio de Janeirosta ajalla 2.24.04. Vuoden 2015 MM-kilpailuissa Pekingissä Sumgong sijoittui maratonilla neljänneksi ja hävisi pronssimitalin kolmella sekunnilla. Sumgong voitti vuoden 2016 Lontoon maratonin.
Sumgong antoi helmikuussa 2017 epo-hormonia sisältäneen dopingnäytteen. Hän sai tapauksesta neljän vuoden kilpailukiellon, joka määrättiin alkavaksi 3. huhtikuuta 2017. Myöhemmin kilpailukieltoa pidennettiin vielä neljällä vuodella kun hänen todettiin valehdelleen ja väärentäneen sairaala-asiakirjoja dopingkärynsä tutkinnassa.
Henkilökohtaiset ennätykset

10 000 metrin juoksu: 33.02,0 (Nairobi 2015)
puolimaraton: 1.06.58 (Ra’s al-Khaima 2016)
maraton: 2.20.48 (Chicago 2013)
Jokulähetys

Anycast
Reititysmallit
jokulähetys (anycast)
ryhmälähetys (multicast)
täsmälähetys (unicast)
yleislähetys (broadcast)
Jokulähetys (anycast) tarkoittaa tietoliikennetekniikassa viestin lähettämistä ryhmälle siten, että viesti päätyy vain yhdelle ryhmän jäsenelle koko ryhmän (yleislähetys) sijaan. Täsmälähetyksessä on aina yksi lähettäjä. Vastaanottajia on monta, mutta kunkin viestin vastaanottaa vain yksi vastaanottaja.
Jokulähetystä käytetään esimerkiksi Internetin nimipalvelussa. Usealle aika-ajoin tahdistetulla nimipalvelimella voi olla sama osoite, jolloin kukin nimen selvityspyyntö reititetään helpoiten tavoitettavissa olevalle palvelimelle.
Jere Keskinen

Jere Samuel Keskinen (s. 22. marraskuuta 1999 Vaasa) on suomalainen seiväshyppääjä. Hän edustaa Vaasan Tovereita ja hänen valmentajanaan toimii Mikael Westö.
Kalevan kisoista Keskinen on saavuttanut seiväshypyn hopeaa vuonna 2022. Sisäratojen SM-kilpailuista hänellä on hopeaa vuodelta 2023. Ennätyksikseen Keskinen on hypännyt ulkoradoilla tuloksen 532 cm vuonna 2019 ja hallissa tuloksen 521 cm vuonna 2021.
Johannes Vatjus

Johannes Vatjus (s. 1980) kruunattiin tangokuninkaaksi Seinäjoen tangomarkkinoilla 2019. Vuonna 2020 hän hakeutui Kansallisoopperan koelauluihin ja tätä nykyä hän työskenteli kauden 2020/2021 Kansallisoopperan lauluosastolla harjoittelijana. Harjoittelijana hän työskenteli Kansallisoopperan oopperalaulajien ja kansainvälisten vierailijoiden rinnalla ja opiskeli samalla oopperalaulajan ammattia. Vatjus on äänialaltaan tenori. Hän asuu Haapavedellä.
Kaudella 2021–2022 hän työskenteli kiinnitettynä Kansallisoopperan lauluosastolla. Keväästä 2022 hän jatkoi työskentelyä freelancer laulajana.
Roolit Suomen kansallisoopperassa:
Peppe, R. Leoncavallo: Pagliacci
Ubaldo Piangi, A. Lloyd Webber: Phantom of the opera
Gastone, G. Verdi: La traviata
2. Nazarene, R. Strauss: Salome
1. Armoured man, W.A. Mozart: The Magic Flute
Tenor role, Circopera 2.0
Cavaradossi, G. Puccini: Tosca (Haapajärvi)
Aiheesta muualla

Johannes Vatjuksen Facebook-sivu
Seinäjoen tangomarkkinoiden tangokuninkaat
| --- | --- |
1980-luku:   1985: Kauko Simonen  1986: Teuvo Oinas  1987: Harri Lahti  1988: Kari Piironen  1989: Risto Nevala 
1990-luku:   1990: Jouni Raitio  1991: Jaska Mäkynen  1992: Mika Pohjonen  1993: Sebastian Ahlgren  1994: Sauli Lehtonen  1995: Jari Sillanpää  1996: Tomi Markkola  1997: Matti Korkiala  1998: Jouni Keronen  1999: Petri Hervanto 
2000-luku:   2000: Antti Raiski  2001: Erkki Räsänen  2002: Mikko Kilkkinen  2003: Kari Hirvonen  2004: Tommi Soidinmäki  2005: Saska Helmikallio  2006: Marko Lämsä  2007: Henri Stenroth  2008: Jukka Hallikainen  2009: Amadeus Lundberg 
2010-luku:   2010: Marko Maunuksela  2012: Pekka Mikkola  2013: Kyösti Mäkimattila  2014: Teemu Roivainen  2015: Aki Samuli  2016: Marco Lundberg  2017: Teijo Lindström  2018: Jarno Kokko  2019: Johannes Vatjus 
2020-luku:   2022: Keijo Hietikko  2023: Pasi Flodström  2024: Harri Hautaniemi
Jenni Lättilä

Jenni Lättilä (s. 1977 Kuhmoinen) on suomalainen sopraano. Hän suoritti laulun A-tutkinnon Sibelius-Akatemian oopperaluokalla helmikuussa 2008, valmistuttuaan tätä ennen kanttoriksi Sibelius-Akatemian kirkkomusiikin osastolta. [lähde? ]
Lättilä sai vuonna 2006 erikoispalkinnon Lappeenrannan valtakunnallisissa laulukilpailuissa ja vuonna 2008 naistensarjan kolmannen palkinnon. Kesäkuussa 2008 hänelle myönnettiin Wilhelm Stenhammarin kansainvälisessä laulukilpailussa Ruotsissa palkinto parhaasta uuden musiikin esityksestä. Marraskuussa 2010 hän voitti kolmannen palkinnon Lauritz Melchiorin mukaan nimetyssä Wagner-ääniin keskittyvässä kansainvälisessä laulukilpailussa Tanskassa [lähde? ] ja maaliskuussa 2013 kolmannen palkinnon New Yorkin kansainvälisten Gerda Lissner -laulukilpailujen Wagner-sarjassa.
Jenni Lättilän esittämiin rooleihin kuuluvat Lady Billows Benjamin Brittenin oopperassa Albert Herring, Lady Macbeth Giuseppe Verdin oopperassa Macbeth, Amelia Giuseppe Verdin oopperassa Naamiohuvit, Gerhilde Richard Wagnerin oopperassa Valkyria, Gutrune ja Kolmas Norna Richard Wagnerin oopperassa Jumalten tuho, nimetön Nainen Arnold Schönbergin monologioopperassa Erwartung sekä Donna Anna Wolfgang Amadeus Mozartin oopperassa Don Giovanni. [lähde? ]
Aiheesta muualla

Kotisivut (englanniksi, suomeksi)
Jolanda di Maria Petris

Jolanda di Maria Petris.
Jolanda Antonia Lucia di Maria Petris (5. syyskuuta 1916 Pola, Italia – 7. helmikuuta 1987 Helsinki) oli italialaissyntyinen, Suomessa pitkään vaikuttanut ooppera- ja konserttilaulaja. Hänen oppilaitaan Sibelius-Akatemiassa ovat olleet muiden muassa Irma Urrila, Jaakko Ryhänen, Marit Sauramo, Pirkko Talola ja Peter Lindroos.
Hänelle myönnettiin valtion ylimääräinen taiteilijaeläke vuodesta 1985 alkaen.
Jere Koponen

Jere Koponen (s. 23. toukokuuta 1992) on suomalainen jalkapallomaalivahti, joka pelaa Veikkausliigaseura Ekenäs IF:n riveissä.
Koponen on FC Interin kasvatti. Debyyttinsä liigatasolla hän teki kaudella 2013 ja sai ensimmäisellä liigakaudella tililleen kaikkiaan kahdeksan ottelua ja seuraavana seitsemän. Hän oli ensimmäisellä kerrallaan Interissä rooliltaan lähinnä kakkosmaalivahtina ja haastoi Magnus Bahnea tavoitellessaan torjuntavastuuta. Kausina 2015–2016 hän pelasi SJK:n joukkueessa kolme liigaottelua ja kausina 2017–2018 FC Interissä 24 liigaottelua. Pelattuaan vuoden 2019 alkupuolella Liettuassa FK Palangan joukkueessa hän siirtyi Ykkösessä pelanneeseen Turun Palloseuraan. Kauden 2020 TPS pelasi Veikkausliigassa ja Koponen oli kentällä joukkueen kaikissa liigaotteluissa. Kaudella 2021 hän jatkoi Ykköseen pudonneessa TPS:ssä.
Koponen on pelannut viisi ottelua Suomen poikamaajoukkueissa.
John Booth (täsmennyssivu)

John Booth on seuraavien henkilöiden nimi:
John Booth (s. 1954), brittiläinen autourheiluvaikuttaja
John C. Booth (1902-1996), yhdysvaltalainen Jehovan todistajien hallintoelimen jäsen
John Wilkes Booth (1838-1865), yhdysvaltalainen näyttelijä, Abraham Lincolnin salamurhaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Booth”, voi hakea sivunnimihaulla, laajalla sivunnimihaulla tai tekstihaulla.
John Bowe

John Bowe (s. 1. helmikuuta 1950 Greasby, Cheshire, Iso-Britannia) on brittiläinen näyttelijä, joka tunnetaan parhaiten kartanonherra Lawrence Whiten roolista saippuasarjassa Emmerdale (2014–2018) ja Duggie Fergusonin roolista saippuasarjassa Coronation Street (1999–2002). Poliisisarjassa Epäilyksen polttopiste (1991) hän näytteli George Marlowia.
Saippuasarjassa Families (1990–1993) Bowe näytteli Larry Richardsia. Vuonna 2007 John Bowe nähtiin draamasarjassa Cranfordin naiset tohtori Morganina, kaupungin arvostettuna lääkäriä. Valkokankaalla Bowe on nähty muun muassa vuonna 1987 James Bond -elokuvassa 007 vaaran vyöhykkeellä Kenraali Feyadorin roolissa.
Jemenintiaiskerttu

| Jemenintiaiskerttu |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kertut Sylviidae
Suku::  Pensaskertut Curruca
Laji::  buryi
Kaksiosainen nimi
 Curruca buryi  Ogilvie-Grant, 1913 
Synonyymit
 Parisoma buryi  Sylvia buryi 
Katso myös
   Jemenintiaiskerttu Wikispeciesissä   Jemenintiaiskerttu Commonsissa 
Infobox OKNimi-testi OKIUCN-testi OK: 
Jemenintiaiskerttu (Curruca buryi) on kerttujen heimoon kuuluva varpuslintu.
Levinneisyys

Jemenintiaiskerttua tavataan Saudi-Arabian lounaisosissa ja Jemenin länsiosissa. Lajin kannaksi arvioidaan yli 10 000 aikuista yksilöä. Jemenintiaiskerttu on luokiteltu silmälläpidettäväksi, koska sen kanta on suhteellisen pieni ja sitä uhkaa elinympäristöjen tuhoutuminen.
Elinympäristö

Jemenissä jemenintiaiskerttu elää erityisesti metsissä, joiden valtapuuna on Acacia origena -lajin akaasia. Saudi-Arabiassa lintu taas elää katajametsissä.
Joona Lehtinen

Joona Lehtinen (s. 5. helmikuuta 1999) on suomalainen pesäpalloilija. Lehtinen pelaa Superpesistä Kiteen Pallossa. Hän on pelannut Superpesistä myös kasvattajaseurassaan Kankaanpään Mailassa. Lehtinen on saavuttanut urallaan B-poikien SM-hopean ja pelannut B-poikien Itä-Länsi-ottelussa. Hän pelaa ulkokentällä lukkarina. Lehtinen on pelannut urallaan  ennen kauden 2020 alkua 59 Superpesiksen runkosarjaottelua. Näissä hän on lyönyt neljä tavallista juoksua, tuonut neljä juoksua ja kerännyt 87 kärkilyöntiä.
The Lunatics

| The Lunatics> Tiedot |
| --- | --- |
Toiminnassa:  1992–
Tyylilaji:  instrumentaalinen rock tanssimusiikki
Kotipaikka:  Suomi
Jäsenet:  Sami Paananen,  kitara   Antti Tukio,  kitara   Veli-Matti Yli-Hukka,  basso   Mika Moilanen,  rummut  
Entiset jäsenet:  Mika Kallio,  rummut   Mervi Tervo,  basso   Raimo Iskulehto,  kitara  
Levy-yhtiö:  GAS Records  
Aiheesta muualla
Kotisivut
Infobox OKNimi-testi OK: 
The Lunatics on vuonna 1996 perustettu instrumentaalista rockia esittävä yhtye.
Jäsenet > Nykyiset

Sami Paananen — kitara
Antti Tukio — kitara
Veli-Matti Yli-Hukka — basso
Mika Moilanen — rummut
Jäsenet > Entiset

Mika Kallio — rummut
Mervi Tervo — basso
Raimo Iskulehto — kitara
Diskografia > Albumit

Tour du Monde
Beware!
No sleep 'till Twang
Aiheesta muualla

Virallinen kotisivu (Arkistoitu – Internet Archive)